**Bestyrelsens beretning 2017; BL-S**

Kalenderåret 2017 var, i lighed med de forrige år, et meget aktivt år for bestyrelsen. Bestyrelsen oplever, qua den meget aktivitet i Svendborg Kommune, at mange sager er vigtige at forholde sig til, hvis ikke væsentlige elementer i det som foreningen værner om, skal mistes. Når det er sagt, skal det samtidig siges, at foreningen som både ledes og drives af en frivillig og ulønnede bestyrelse, er nødt til med omhug at prioritere hvilke sager man vælger at bruge sine kræfter og ressourcer på. Det betyder desværre, at ikke alt som Foreningen ville sikre, hvis vi havde magt som vi har agt, kan reddes.

**Baagøe og Riber**

En af de største og mest symbolske sager i det forløbne år, som foreningen også har været en aktiv part i, er ”Baagøe og Riber-grunden”. Midt i et politisk forløb med vedtagelsen af en lokalplan for området blev området indstillet til Fredning. Selvom et flertal i Svendborg Byråd og ejeren af matriklen var uenige om nogle detaljer i det fremlagte lokalplansforslag var de dog enige om at der skulle åbnes op for boliger på den matrikel, og derfor behov for en ny lokalplan. Men med fredningsforslaget, som blev rejst fra central hold – var begge parter tillige enige om at gå imod dette fredningsforslag. Fredningsforslaget betød, at lokalplansarbejdet blev sat i bero.

På den ene side er det skammeligt at være vidne til, at flertallet af politikerne så massivt er optaget af at få skabt liv på havnen, at man er fuldstændigt blottet af de immaterielle værdier området indeholder, at man er parat til at smide barnet ud med badevandet, mens man overordnet tilpasser sig investorernes ønsker, og samtidig med små justeringen forsøger at fastholde indtrykket i offentligheden af at det skal er politikerne der bestemmer udviklingen på havnen. Vi oplever ofte at politikerne tror der er flere penge og mere beskæftigelse i et projekt når nedrivningsmaskineriet skal inddrages, end der er på den lange bane ved at have en smuk identitetsskabende by, med en tydelige historie. Det er beklageligt.

Bestyrelsen har afsendt et høringssvar vedrørende fredningen, hvor vi fastholder at området har så væsentlige kulturarvsværdier på nationalt plan, at det skal fredes.

Denne fredningssag rejste også en anden problemstilling. Arbejdsforeningen mellem vores Landsforening og lokalforeningen. Lokalforeningen er repræsenteret i Det Særlige Byggesyn, som rådgiver Ministeren. Dette organ drøftede Baagøe og Riber-sagen før fredningssagen blev offentligt kendt og uden vi blev orienteret – endsige inddraget i drøftelsen. Som lokalforening må vi appellere til, at Landsforeningen får en bedre dialog med lokalforeningerne når der er sager i lokalområdet som drøftes centralt, så man dels er bedre til at udnytter den lokale viden i den centrale drøftelse, samt gensidigt hjælper hinanden. Derved kan man sikre at begge parter taler med en-tunge samt bidrage til at man er bedst muligt klædt på, før en sag eksplodere i de lokale medier.

Pt. kender vi ikke udfaldet af fredningssagen. Bliver den indstillet til fredning kan der måske komme et juridisk efterspil, hvilket ejeren har antydet i sit høringssvar. Opgives fredningen genoptages den politiske proces med lokalplanen for området – en proces der kan betyde at en række bevaringsværdige bygninger i området igen kommer i spil.

**Torvet**

Gennem mange år – måske helt fra foreningens grundlæggelse som tog afsæt i kampen mod gadegennembrug og bygningsnedrivninger for at fremme bilismen – har foreningen argumenteret for en bilfri midtby.

Det synspunkt stod foreningen oprindeligt ikke alene med. I 1960erne var det de næringsdrivende i Svendborg midtby der ønskede at indføre gågader; Politikerne bøjede sig og indførte forsøgsvist at Møllergade mellem Bagergade og Torvet, blev lukket for trafik om lørdagen. I 1970 blev Møllergade fra Torvet til Københavnerhjørnet også til gågade. Senere blev gågadenettet udvidet til også at omfatte Gerrigsgade, Kattesundet, Torvestræde.

Den lille historie er i dag tankevækkende når man i dag erindre hvem der de sidste 10 år har ønsket at fastholde bilerne på Torvet og Ramsherred.

Når foreningen er optaget af, at Svendborg Midtby skal være bilfrit, er det fordi byen ikke er bygget til biler. Svendborgs midtby ligger ovenpå et middelalderligt gadenet. En gadestruktur der meget direkte kan føres tilbage til middelalderen. Nok er terrænniveauet blevet højere qua det skidt og affald der gennem århundrede har hævet terrænet, men mange af nutidens vejforløb og pladser kan genfindes på de ældste grundtegninger.

I andre købstæder har man set dette som et strategisk værktøj i forhold til byudvikling, identitet og turismeudvikling. Fx har Odense netop indskrevet middelalderbyen i Kommuneplanen og pr automatik kategoriseret alle bygninger der ligger langs det middelalderlige vejnet som bevaringsværdige i kategori 3 – for på den måde at sikre hovedstrukturen i midtbyen. Det kan vi godt lade os inspirere af i Svendborg.

For foreningen er fokus på Torvet at værne om den oplevelsesmæssige værdi som byrummet, arkitekturen og den bygningskulturelle værdi på torvet giver – kombineret med det åbne rum som Torvet består af. Det er godt at flertallet af byrådet har besluttet at gøre Torvet bilfrit; det understøtter foreningens mål. Politikerne har tilbudt foreningen en plads den af politikerne nedsatte ”Liv på Torvet”-gruppe, hvilket vi har taget imod.

Vores opgave er, som altid, at vi gerne vil arbejde for at forbedre rammerne for livet i byen, med det formål at bevare og udvikle vores bygningskultur og byrum. Vores opgave er ikke at sikre omsætning og handel i den enkelte forretning – det er den enkelte forretnings opgave at trække kunderne ind i sin eget butik, når de går forbi forretningen. Og Svendborgs vigtigste aktiv er midtbyen. Samt havnen.

Nok har det ny Byråd allerede besluttet at Torvet skal være bilfrit. Men man har også i dette forår taget positivt imod tilbuddet om at få flyttet springvandet, hvis det ikke koster kommunen en krone. Det er beklageligt at politikerne igen agerer proaktivt når nogle privatpersoner vifter med pengesedlerne, inden politikerne først får besluttet en samlet plan for Torvet. ”Vor mand” i Torvegruppen har fået plads i ”visionsgruppen”, som skal komme med indstilling til Byrådet om bl.a. indretningen af Torvet. I Torvegruppen og overfor Byrådet vil vi argumentere for en anden rækkefølge; at der skal være en overordnet plan før man beslutter detaljerne. Indholdsmæssigt har Foreningen ikke lagt sig fast på hvor springvandet eller andre byrumsinstallationer i så fald skal være på Torvet. Vi vil sandsynligvis kikke nøje på konkurrance-projektet for Torvet og lade os inspirere af dette idegrundlag.

**Den Blå Kant**

Vi springer nu fra Torvet og ned på havnekanten.

Mange forhold er i spil på havnen – I den ene ende er der ”Baagøe og Riber”, i den anden ende er FAF-bygningerne som sandsynligvis kommer i spil indenfor en kort årrække. Midt i mellem ligger Nordre Havnekaj med snart et SIMAC-projekt, Jessens Mole med en række kommende lokalplaner og en Frederiksø som også snart skal i gang med en ny proces når de igangværende pup-op-aktiviteter en dag ophører.

Det som binder alle disse aktiviteter sammen er kajen. En kaj der oftere end hidtil antaget bliver udsat for såkaldt 100-års episoder, hvor vandstanden rejser sig og oversvømmer både veje, kældre samt andet. Klimasikringen på land er nu i gang – mest tydeligt med hævelsen af Kullinggade 6a samt det kommende nybyggeri på matriklen overfor i Kullinggade.

Da politikerne og forvaltningen spurgte os i 2016 hvad vi foreslog af løsning på vandstandsstigningen pegede vi på en klimasikring direkte i tilknytning til kajerne – fremfor en dæmning-løsning fra området ved FAF-bygningen til Forskerparken. Netop nu er Arkitektkonkurrencen i gang for Den Blå Kant. Et projekt vi efter generalforsamlingen vil høre mere om.

**Arkitekturrådet og Arkitekturprisen**

Både Arkitekturrådet og Arkitekturprisen er hjerteblod for Foreningen. Begge er de etableret af Svendborg Kommune på initiativ af Foreningen. Begge er foreningen fortsat involveret i, gennem de stole som Kommunen stiller til rådighed til foreningen.

Byrådet havde oprindeligt givet Arkitekturrådet en prøveperiode, som udløb i 2017. Derfor var vi spændte på om det ny Byråd ville videreføre Rådet, eller om man ville sige, det var så det. Glæden var stor da vi, gennem Rådets formand, erfarede at Rådet i praksis er videreført i 2018 – der er mødeaktivitet som ”buissnes as usual” – uden en ny tidsafgrænsning samtidig er defineret.

I det Sparekatalog som netop nu er i høring er der støvsuget ”kan”-opgaver der uden lovproblemer kan afvikles til samlet 140 mio. kr. Arkitekturrådet indgår ikke i Sparekataloget. Det tolker vi som en blåstempling af Rådet, og ikke mindst af Ole Østergaards arbejdsmetode i Rådet. Vi tolker det således, at Kommunen må vurderer, at Rådet gør en positiv forskel og fortsat skal bestå og udføre sit virke.

Derimod indgår Arkitekturprisen i Sparekataloget. Det er meget beklageligt men det sker jævnligt – og vi vil igen afgive et høringssvar, hvor vi vil argumentere imod denne besparelse; Argumentet vil igen være, at fjernes denne aktivitet mister kommunen selvsagt ikke blot en årlig tilbagevendende positiv profileringsmulighed hvor kommunen i alle lokale medier fremstilles som den glade giver overfor borgerne. Men man fortæller også de frivillige kræfter i priskomiteen, når man ønsker at spare Arkitekturprisen væk, at man ikke værdsætter deres frivillige og engagerede indsats. Det signal kan kommunen ikke være bekendt at sende.

**By-konferencen**

Netop nu er foreningen involveret i planlægningen af en By-konference. i Maritimt Center. Vi afholder den sammen med Svendborg Kommune.

By-konferencen var meldt ud, at den afholdes den 23. maj – men nu viser det sig, at den dato har kommunen nu besluttet af afholde internt Budgetseminar. Derfor bliver Bykonferencen i stedet afholdt den 6. juni.

By-konferencen er en opfølgning på det meget velbesøgte borgermøde foreningen afholdte i Borgerforeningen sidste år i oktober, om Kulturmiljøerne.

Som forening har vi flere interesser i spil med et samarbejde med kommunen om denne Bykonference. Kommunen ser Bykonferencen som en direkte opfølgning på borgermødet om Kulturmiljøerne, hvor vi fik mange borgere i tale om dette ellers lidt abstrakte emne. Samtidig er vi enige om, at bykonferencen skal sætte fokus på de kulturmiljøerne der er i købstaden og på havnen. Og endelig ser vi by-konferencen som en anden måde at gennemføre vores traditionelle udflugter for byrådet på lige-årstal, som 2018 jo er.

På Bykonferencen er der en særlig sektion hvor forvaltningen og bestyrelsen overfor politikerne gennemgår det særlige ved kulturmiljøerne, Svendborg By og Svendborg Havn – så især de nye politikere bliver godt klædt på til de aktuelle og kommende politiske diskussioner der er af, hvor Svendborg kan være på vej hen hvis ikke man værner om de værdier der er, og hvor Svendborg bør bevæge sig hen, hvis man i stedet værner om de værdier der faktisk er.

Vi vil igen sætte fokus på den økonomiske værdi som skabes af fredede og bevaringsværdige bygninger – at jo mere historie og kultur der er i et område jo højere er ejendomspriserne. At der er en sammenhæng mellem disse to faktorer.

**Fokus på husejeren**

Bl.a. derfor har bestyrelsen lagt et kollektivt beundringsværdigt arbejde i at få udgivet en bog om hvordan man kan sikre sit hus når det skal energirenoveres, så man både kan nedbringe sin varmeregning og samtidig bevare den arkitektur og kulturværdi som husets allerede har, også fremadrettede.

Bogen blev af bestyrelsen husstandsomdelt i 1600 eksemplar i 15 kulturmiljøområder, og var optakten til borgermødet i Borgerforeningen. Der er blevet taget rigtigt godt imod bogen – vi ved at andre kommuner og lokalforeninger kikker på om de kan gøre noget tilsvarende. Hvilket vi selvfølgelig er meget glade for.

Jeg vil godt her takke SEAF, Fonden for Fynske Bank og Svendborg Kommune for støtten til at bogen og borgermødet kunne gennemføres.

Bogen er henvendt til den almindelige husejer, som hverken er arkitekt, energikonsulent eller håndværker. Vi tilbød husejerne en bistand som vi kalder ”Arkitekthjælp på Sydfyn” – hvor nogle af arkitekterne i bestyrelsen en times gratis bistand til husejerne, for at hjælpe dem rigtigt fra start. Bestyrelsen overvejer for tiden hvordan vi kan udvide denne ordning.

Det vi gerne vil er at støtte husejerne der har bygninger med høje bevaringsværdier til at søge Bygningsforbedringsudvalget, hvor Jess har sæde. Kan vi få pengene ud at arbejde og samtidig få forbedret et hus på den rigtige måde kan de være med til at fremme vores sag – så og sige fra matrikel til matrikel.

-------------------------------------

6) lidt oplæg til debat:

* Opgave i 2019; Foreningen har 50 års jubilæum…. (nævnes for at  
  spørge de fremmødte på GFom de har nogle ideer til markeringen)
* Mulig opgave er 2020; afholde Landsforeningens årsmøde i Svendborg
* Tak til bestyrelsen for et meget spændende år –
* \* Meget engagerede diskussioner, en kreds der er meget optaget af områdets ve og vel.
* \* Vi havde en fin studietur til Rom – og vi planlægger for tiden et studietur til Ålborg  
    
  -------------------------------------  
    
  4)  En række væsentlige enkeltemner, som enten har haft betydning for  
  bestyrelsesarbejdet og/eller for byens udvikling:  
    
  ·         Lundsgaards cafe i Møllergade udfordre Midtbyens  
  facaderegulering (lokalplanen)  
  ·         Bestyrelsestur til Italien  
    ·        Badmintonhallen  
  ·         Skilte-projektet – Liv-I-Min-By  
    ·         Affredninger af en række bygninger i kommunen  
  ·         Nedrivning af husrække i Kullinggade  
    
  5)  Samarbejdsrelationer og eksempler på, hvordan foreningen bliver "hørt":  
    
  ·         Formandsmøde i Odense, Rudi på programmet om vores arbejdsmetode  
     ·         Borgmestermøde med tre borgmesterkandidater  
  ·         Kaffemøder med gruppeformænd  
  ·  
  ·         Faste råd og udvalg; Arkitekturrådet,  
  Bygningsforbedringsudvalget, Havneforum